რეფლექსური ესსე

სტუდენტი ვალდებულია შეასრულოს ყოვლეკვირეული წერითი დავალება. საკითხავ მასალაზე დაყრდნობით უნდა ჩამოაყალიბოთ თქვენი აზრი წაკითხულთან დაკავშირებით: მასალაში გადმოცემული ძირითადი იდეები, თქვენი პოზიცია, და კითხვები რაც გიჩნდებათ მოცემულ საკითხთან მიმართებაში.

წერით ნაშრომი კურსის აცულებელი და მნიშვნელოვანი კომპონენტია. ყოველ კვირა გევალებათ დაწეროთ ერთი გვერდის მოცულობის ნაშრომი (12 ფონტი, 1 შუალედი). მის დასაწერად გაითვალისწინეთ შემდეგი:

* წაიკითხეთ ტექსტი კრიტიკულად.
* ჩაინიშნეთ და დაუბრუნდით კითხვის დროს იდეებს რომელიც ყველაზე მეტად მიიპყრობს თქვენს ყურადღებას.
* ეცადეთ საკითხის განსხვავებული პერსპექტივით დანახვას, დასვით კითხვები მის გარშემო, რაც დაგეხმარებათ კლასის დისკუსისს ფორმირებაშიც.

**თქვენი წერით ნაშრომი უნდა სახავდეს შემდეგ ელემენტებს ( მნიშვნელოვანი იდეა, თქვენი დამოკიდებულება, მაგალითი გამოცდილებიდან)**

* განავითაროთ პრაქტიკული ან თეორიული ხედვა იმ იდეების გარშემო, რომელიც უფრო შთამაგონებელი აღმოჩნდება თქვენთვის
* ერთიანი ინტეგრირებული სახით წარმოაჩნიოთ ცოდნა ემპირიული და თეორიული მასალის გაცნობის შედეგად
* იმსჯელოთ იმ საკითხებზე რომელიც თქვენი აზრით მოცემული თემისთვის მნიშვნელოვანია, მაგრმა არასათანადოდ წარმოჩენილი საკითხავი მასალი ფარგლებში
* გააკრიტიკოთ (კონსტრუქციულად!) მეთოდი და იდეა რომელიც წარმოდგენილია ყოველკვირეული საკითხავ მასალის ფარგლებში
* შემოგვთავაზოთ იდეები, კვლევითი ჰიპოტეზები რომელიც საკითხის ღრმად შესწავლას ხელს შეუწყობს და უპასუხოდ დარჩენილ კითხვებს გასცემს პასუხს.
* წარმოდგენილი იყოს სადისკუსიო კითხვები

ზოგადი მოთხოვნები

საკითხავ მასალაზე დაყრდნობით გევალაბათ 3-5 კითხვის მომზადება რომელიც კლასის დისკუსიას შეუწყობს ხელს. ეს კითხვები შესაძლოა ეხებოდეს მეთოდოლოგიურ საკითხს, პრობლემის “დიდი სურათის” წარმოჩენას. მოამზადეთ კითხვები იმ თემაზე, რაზეც ყველაზე მეტად გსურთ საუბარი და გსურთ ამ საკითხზე სხვების მოსაზრების გაგებაც. კრიტიკულ ანალიზთან ერთად ეს კითხვები დაგვეხმარება კლასის დისკუსიის ფორმირებაში და მასალის უკეთ გაანალიზებაში.

***კითხვის ჩამოყალიბების დროს გაითვალისწინეთ შემდეგი***

* ***კითხვა უნდა ასახავდეს წაკითხული მასალის ცოდნას***
* ***თქვენ უნდა გქონდეს საკუთარი პოზიცია/პასუხი თქვენს მიერ დასმულ კითხვაზე***
* ***კითხვა არ უნდა ეხებოდეს რაიმეს აღწერას ან განმარტებას***
* ***კითხვა უნდა იყოს დისკუსიის მასტიმულურებელი***